
Extraict des Registres de Parlement 

Sur la requeste baillée par Phelippe Le Noir 
relieur iure en luniversite de Paris. Par laquelle 
il requeroit luy estre permys exposer en vente 
vng petit liure intitule le Blazon des Hérétiques 
et que deffenses fussent faictes a tous libraires im- 
primeurs et aultres quil appartiendra de ne im- 
primer ne exposer en vente ledict liure jusques 
a deux ou troys ans sur certaines grosses paines 
et damende arbitraire. Veu par la Court ladicte 
requeste a laquelle ledict liure estoit attache. Et 
tout considère. Ladicte Court a permys et per- 
mect audict Le Noir suppliant de faire impri- 
mer et exposer en vente ledict liure intitule 
comme dict est le Blazon des Hérétiques jusques 
a vng an tant seullement. Pendant lequel temps 
icelle Court fait deffenses a tous imprimeurs 
libraires et aultres quil appartiendra de ne 
imprimer ne vendre icelluy liure sur paine 
de confiscation desdictz liures et damende arbi- 
traire, Faict en Parlement le vingt vngiesme iour 
de décembre lan mil cinq cens vingt quatre. 

Collation est faicte. Ainsi signe F. Du Tillet. 

LA DESCRIPTION 



FIGVRE OU EFFIGIE 

DE LHERETICQVE. 

tous estatz lhereticque veult estre 
QSSr Maistre et seigneur pour humains deceuoir 
Son effigie a tous peult apparoistre 
Difficile est et tresfort a congnoistre 
Voullant en mal apliquer son scauoir 

En gibecière on luy voit ratz auoir 
Qui sont rongeans et serpens détestables 
En son giron faisant mords diffamables 
De son sain sort ung aspre feu voilant 
Qui cueur et corps et liures est bruslant 

Et fault noter ces trois choses dernières 
Rémunérer leur maistre coustumieres 
En la parfin selon leur naturel 
Soit temporel ou espirituel 
Apres que ont fait choses irregulieres 
Comme chacun le peult apparceuoir 
Lhereticque est subtil a deceuoir 
Les simples gens et sugect a debatre 
Contre les fors et puissans pour abatre 
Et esbahyr gens non clercz par ses dictz 
Oultrecuidez esmeuuent contredictz. 

ESPITRE adressant a très illustre très hault 
et très redoubte prince Anthoine duc de C&- 
labre Lorraine : et Bar Marchis Marquis 
de Pont présentée audict prince et seigneur 
par Pierre Gringôtre dict Vaudemont son 
herault dormes compilateur dicelle. 

Ne tesbahys mon seigneur et mon maîstre 

Si hérésie en leglise vois mectre 

Par gens nommez luthériens peruers 

Voîdlans la foy Iesus mectre a lenuers 

Car ce permect prouidence diurne 

Àffin que les fidelles par doctrine 

Et vrays crestjens soient plus astus scauoir 

Les sainctz esperitz et faire leur deuoir 

De expulser hors hérésie erronicque 

Pour obuier a sa faulce trafficque 

Qui ses seruans de grâce Dieu desuoye 

Te aduertissant que la première voye 

Qui tent venir par sotte abusion 

A hérésie est la presumption 

Du propre sens de lhomme qui pense estre 

Trop saige et cler de soy mesmes et congnoistre 

Plus quil ne doit la diffinition 

De hérésie est nommée érection 

Dhomme qui veult par subtille manière 

Oppinion tenir particulière 

En délaissant doctrine des recteurs 

De militaire esglise et sainctz docteurs 

Oultre le sens du sainct esperit entendre 
Comment aussi qui nourrist et engendre 
Ou ensuyt faulse et folle intencion 
Noualite destrange oppinion 
Pour son prouffit particulier ou gloire 
Plus que nul aultre est mys au répertoire 
Des pertinax nonobstant ses argus 

Le premier fut nommé Symon Magus 
Du temps Néron qui fist très dure guerre 
Contre le bon et deûot pape Pierre 
Qui le banist dauec luy et mauldit 
Publiquement pour cause qui vendit 
Comme giez du sainct esperit la grâce 
Dont scimonie a prins non et. race 
Qui règne encore ses faitz sont trop congneuz 

Menandrians aussi sont souruenuz 
En soustenans par dictz a nous cstranges 
Que les sainctz cieulx ont este par les anges 
Faictz et bastitz ce qui est incertain 
Car ung Dieu seul les a faictz de sa main 
Lequel peult tout comme il veult humains guyde 

Vng hereticque appelle Basilide 
Dist que ïesus lequel se estoit offert 
Mourir pour nous nauoit en riens souffert 
Dessus sa croix. Mais de telle cautelle 
Fut conuaincu peine endura mortelle 
Voullant purger le mal que fist Adam 

Vng Nicolas fut en Iherusalem 
Durant le temps du martir sainct Estienne 
Par mariage eust vne femme sienne 

Qui belle estoit mais il en ordonna 
Si laschement que a tous lhabandonna 
En soustenant que naturel ouuraige 
Doit commune estre a tous en mariage 
Sans espargner femme ou fille daultruy 

Ses aliez et consors auec luy 
Sont appeliez et ditz nicolaistes 
Et condampnez de leurs erreurs mauldictes 
En leur prouuant que on ne doit faire ainsi 

Vindrent après gens nommez goustici 
Eulx disant estre expers par excellence 
Plus que nul aultre en parfaicte science 
Ont voulu prendre et auoir vng tel nom 
Pour augmenter et croistre leur renom 
En alléguant contre saincte escripture 
Et soustenant lame estre vne nature 
En Dieu faignant que le mal et le bien 
Est tout en Dieu mais leur subtil moyen 
Fut trouue faulx plain de venin et raige 
Et que fol est qui cuyde estre trop saige 
Gens modérez sont répétez sciens 

Aultres nommez les carpocraciens 
Dirent Iesus filz de la vierge Marie 
Seullement homme et ne dhomme et femme 
En denyant ses diuines vertus 

Vng aultre fut appelle Cherintus 
Cherisiens ses consors dictz estoient 
Qui en publicque et segrect obseruoient 
A leur pouoir la circonscision 
Pisans que après la résurrection 

Nous serions en volupté charnelle 
Encore mille ans la vente nest telle 
Du sainct esperit ne sont praticiens 

Nazarei et ses nazariens 
Le filz de Dieu dirent et confessèrent 
Mais de la loy crist de tous pointz délaissèrent 
En obseruant et gardant seullement 
Pour leur plaisir lancien testament 
Et nostre foy nouuelle denyerent 

Âulcuns après offites sappellerent 
Pour vng serpent que on nommoit ainsi 
En ladorant et luy criant mercy 
Voullant pffrouuer par leur inscipience 
Que le serpent de vertus congnoissance 
En paradis a mise il nen en est rien 

Sur rang se mist le fol Valencien 
En lan de crist cent et quarante quatre 
Délibère de nostre foy abatre 
En soustenant quant crist se transporta 
Du ciel ca bas que son corps aporta 
Faict et forme en la manière comme 
On le voit naturel et pur homme 
Et que cestoit com par fustulle ou canal 
Passe dedans le ventre virginal 
De lhumble vierge et très saincte pucelle 
Sans auoir prins substance et chair en elle 
Mais le meschant en erreur obstine 
Fut conuaincu et par droict condampne 
Et repute fol inepte hereticque 
Par Yginus grec pape catholicque 



6 

Qui de lerreur fat prudent correcteur 

Aulcuns aussi dirent le créateur 
Auoir este vng ange laudatoire 
Denyant crist filz de Dieu eistre en gloïire 
Telles gens ont de appelKtes le nom 

Incontinent se esleua Marcion 
Grant philosophe et les maf cionistes 
Ses aliez qui contre loix escriptes 
Ont soutenu deux dieux en leur sermon 
Lung seullement iuste estre et lautre bon 
Cest assauoir que hmg estoit propice 
À vng chascun faisoit iuste iustice 
Et lautre doulx piteulx misericords • 
Qui pardonnoit tous debatz discords 
Mais il fut dit que touchant cest affaire 
Correction y estoit' nécessaire 

Pour abolir leur erronicque mal 
Nouatus prestre a Romme desloyal 
Fut conuoiteux de soy faire congnoistre 
Pape de Romme et quant ne le peult estre 
Son hérésie il voulut reueilkr 
En soustenant que on deuoit mesler 
Choses qui sont diuines et certaines 
Couuertement auecques les humaines 
Parquoy fût dit lhereticque prescheur. 
Apres voulut soustenir que vng pécheur 
Quelque bien feict quil feist ou pénitence 
Ne fut receu soubz papalle puissance 
A obtenir quelque* grâce ou mercy 

Pape Félix premier regnràt aussi 

5e fut du temps Gordian prudent homme 
Imperate^r premier ctrestiea a Rommç : 
Ce Nouatus rommcûn très obstine 
Fut par soixante euesques condampne 
Comme erronicque et de vie coulpable 

Àultre erreur fut folle et irraisonnable 
Que vng ygnorsurt et barbare esleua 
Lequel feist tant que douze hommes trcmua 
Ses aliez et disciples pour dire 
Et tesmoignçr quil estoit crist : CoaJtredire 
Voujut a ce ledit Félix : Par<juoy 
De plus en plus augmenta nostre loy. 
Cest hereticque eçiply derreur diuerse 
Estoyt partout nomi^e Mânes de Perse 

Puis Manichee et ses manicheaulx 
Remply derr^ur comme subtilz et cauls 
Dirent aulx clercs qui; a eulx disputoient 
Que sans doubter deux principes estaient 
Lors furent dictz menteurs prophetizans 

Furent ai^ssi cathafriges disans 
Pour mieulx couurir leur erreur et falace 
Que auoient receu du sainct esperit la grâce 
Et non les sainctz apostres .de Iesus 
Mais en la fin par clercs furent confuz 
En approuuant leur oppinion sotte 

Tesanus fut homme prudent très docte 
Et clerc expert en grec et en latin 
Tandis quil tint loppinion Iustin 
Et florissant en la saincte escripture 
Âpres enfle de sa literature 

Vne nouuelle hérésie H mist sus 

Que augmenta lors vng nomme Seuerus 

Ses sectateurs seueriens se doyuent 
Ainsi nommer qui iamais vin ne boyucnt 
Abhorrans chair manger pareillement 
Et non croyans lancieh testament 
Voullant nyer résurrection dhomme 
Ce fut du temps que pape Pie a Homme 
Premier de nom régna très uertueux 
Ànthoine -aussi empereur dict piteux 

En lan deux cens quarante quatre furent 
Rommains sugectz a Deciam que esleurent 
Imperateur très fier fut et cruel 
Et des crestiens grant ennemy mortel 
Lequel commist choses irregulieres - 

Durant ce temps de martirs deux manières 
On pouuoit veoir asprement se eschauffer 
Tant de Iesus que de dyables denfer 

Or est ainsi que martirs de crist furent 
Les papes sainctz et prelatz qui peine eurent 
De soustenir la foy iusques a la mort 
Et les martirs du dyable par effort 
Voullans auoir la pompe et les délices 
Du monde auec richesses auarices , 
Luxure orgueil se sont euertuez 
Lung contre lautre et par ire tuez 

Mais chascun scait que en roy aulme et empire 
Au temps présent on fait encore pire 
Aussi martirs du dyable nous voyons 
Pour le iourdhui et plus parler noyons 

Des sainctz martirs de Iesus qui bataillent 
Contre hérésie et en son lieu lassaillent 
Durant lempire au paniers Deciam 

Apres la mort du pape Fabien 
Que Claudius fut empereur bellicque 
Contre les Gotz il fut vng hereticque 
Subtil en mal nomme Sabellius 
Lors pape grec fut Dionysius 

Ce hereticque et dyable voulut dire 
Que Iesuchrist nostre maistre et sire 
Nestoit le filz de Dieu le créateur 
Qui fut trouue exécrable menteur 
Et son erreur de tous poinctz consommée 

Lors Constantin de grande renommée 
Apres^que on leust imperateur esleu 
De tous chrestiens se trouua bien voullu 
Car franchement en paix les laissa estre 

Or en son temps estoit pape Siluestre 
Qui mains decretz saigement ordonna 
Toute hérésie et erreur condempna 
Et luy sembla Siluestre vng homme ydoine 
Pour de sainct Pierre auoir le patrimoine 
Ce Constantin imperateur rommain 
Lùy donna Romme et le mist en sa main 
Et Ytallie ainsi que débonnaire 
Leglise a de passe fait a faire 

Comme lisons par vng temps a este 
Deuotemement viuant en pourete 
La dignité saincte et spirituelle 
Ne eust pour ce temps que soubz la charge telle 



10 

De souffrir mort tant que Siluestre tint 
Le bien mondain toutesfbys il le print. 
Gomme les clercs en sont bien aduertiz. 
Soubz Constantin qui luy donna gratiz 
À celle fin que église militante 
Prescher la fby Iesus fut plus ardante 
Durant ce temps lhereticque Ariam 
Faulx ypocrite aymant bien terrien 
La trinite croyoit especialle 
Mais lunite nyoit essencialle 
Qui affligea leglise en telle sorte 
Que faicte fut moins que elle nestoit forte 
Car Constantin Constans aussi Constant 
Qui furent filz de Constantin le grant 
Non comme feist leur pere donnèrent 
Mais leur empire en troys pars deuiserent 
Et firent tant de guerres et assaulx 
Denormes faictz et exécrables mauk 
Que Constantin et Constant demeurèrent 
En la bataille ou tout honneur laissèrent 
Ainsi Constans empereur fut tout seul 
Les arriens le firent a leur vueil 
Parquoy voulut la chrestiente submettre 
À leur plaisir qui a mort firent mettre 
Plusieurs crestiens. Lors vng consille fut 
A Nytia de compte faict y eust 
Troys cens dix huit euesques gens notables 
Saincts glorieux prudens et charitables 
Dont sainct Siluestre auoit faict vng amas 
Qui larien rendirent contumax 

En sa présence auec son hérésie 

Comme erronicque et plain de frenaisie 

Et firent lors les euesques prédite 

Le sainct symbole ou credo que en beaulx dictz 

Chantent prelatz et prestres a la messe 

Puis Donatus par cautelle et finesse 
Cuydant venir de sa fbllye a chef 
Fist baptizer les crestiens de rechief 
Et soustenoit ce mauldict hereticque 
Quil ny auoit église que Affrique 
Voullant tenir crestiens en son lien 

Apres suruint vng nomme Iulien 
Qui fust crestien puis moyne plain de vice 
Aymant erreur et mondaine auarice 
Lequel deuint erronicque enchanteur 
Et apostat après imperateur 

Auguste dict en se efibrssant de nuyre 
A crestiente et du tout la destruire 
Et nonobstant quil y mist paine et cure 
Fut corrige par le martir Mercure 
Qui le pugnist voire diuinement 
Otempereant au sainct commandement 
De lhumble Vierge et mere Dieu Marie 
Par le voulloir de trine seigneurie 
Ce fut du temps pape Liberius 

Lors se mist sus lheresie Ermonius 
Lâche de cueur ord et lépreux en ame 
Voullant donner au nom de Iesus blasme 
Lequel fut ne de Vierge humainement 
Dist quil nestoit semblable aulcunement 

À Dieu le pere en nature et en face 
Mais seullement son filz ayme par grâce 
Qui fut confuz de ce quil soustenoit 

Macedonius hereticque nyoit 
Le sainct esperit dire estre égal du pere 
Du filz aussi pour telle vitupère. 
Que lhereticque aux cueurs humains entoit 
Qui contre droict et vérité mentoit 
Condempne fut par raison légitime 

Durant ce temps fut le deuxiesme scisme 
Car le predict Liberius moyens 
Voullant trouuer supporter Arrians 
Dont fut chasse ainsi comme hereticque 
En le expulsant du siège apostolicque 
Et par prelatz et docteurs récuse 
Comme hereticque Arian abuse 
Ainsi acquist par erronicque blasme 
Le premier nom de pape a Romme infâme 

Durant lempire au temps Archadius 
Que a Romme fut pape Anastasius 
Pelagius Celcstin hereticque 
Et Iulien euesque malleficque 
Cuydant chrestiens hors de la fby bannir 
Publicquement voulurent soustenir 
Que lhomme peult bien mériter sans grâce 
Et que baptesme ou prière quon face 
Dedans leglise on ne doit estimer 

Ce hérésie a voulu fort blasmer 
Sainct Augustin docteur de renommée 
Pelagienne en son nom est nommée 

Laquelle fut du temps Honorius 

Par le décret pape Innocencius 

Et le cierge ainsi que en erreur née 

Par sainctz prelatz et docteurs condempnee 

Et mesmement tous les erarsiarges 

Sans estandars guydons escuz ni targes 

Car par science ilz en vindrent a bout 

Par le vouloir de Iesus qui peult tout 

Or aduint que durant Boniface 
Timoteus pour couurir sa fallace 
Disoit Iesus en toute place, et lieu 
Estre vray homme et le seul filz de Dieu 
Mais adioutoit vne faulte maline 
En soustenant que nature diuine 
Fut conuertie en nostre humanité 

Eraclites contre diuinite 
Vne hérésie esleua très mauuaise 
Par le parler de sa bouche punaise 
En soustenant que tous les hommes nez 
Lesquelz estans en mal prédestinez 
Ne prouffitoit vertueusement viure 

Mais il ne feult vn tel presaige ensuyure 
Car en Carthage en veit en appareil 
Deux cens dix huyt bons pères en conseil 
Ou le docteur Augustin plain de grâce 
Fut triumphant encontre la fallace 
Pelagius et si bien le vainquist 
Que en ses erreurs depuis honneur ne acquist 

Nestorius qui Constantinoble eust 
Pour euesche feulx hereticque fut 

Car il dîsoit et soustenoit en somme 
Que Iesuchrist seullement fut pur homme 
Mais le mauldict de lerreur inuenteur 
Fut conuaincu comme lâche menteur 
Et aboly son art et maléfice 
Aultre hereticque en nom nomme Eutice 
Constantinoble eust en possession 
Ainsi que abbe pour resollucion 
Fort abuse en sa clericature 
Disant que vne mesme nature 
Diuinite aussi lhumanite 
De Iesuchrist contre la vérité 

Au temps Félix quatriesme les Vendailles 
Comme Amans ont faict des choses malles 
Contre chrestiens les voullant molester 
Et lesloquence a leur pouoir oster 
En decouppant et detrenchant leurs langues 
Mais non obstant faisoient leurs harengues 
En louant Dieu sans perdre le parler 
Pour ses beaulx sainctz en publicque reueller 
Et que aultre dieu nest requis que on adore 
# Vng hereticque appelle Théodore 
Ayant en soy diabolicque esperit 
Dist vng vray dieu estre aultre Iesuchrist 
Et que Marie humble Vierge pucelle 
Ne fut de Dieu mere pure et ancelle 
Mais fut la mere a Iesus seullement 
Dont fut confus il mentoit faulcemcnt 
En ame et corps est aux saintz cieulx en gloire 
Le bon prélat de Yspalanie Ysidore 

Desprisa tant fort en faictz et que dictz 

Les pertinax hereticques mauldictz 

Son deuoir fist Machomet faire prendre 

Qui en Espaigne auoit voullu entendre 

Faire vne loy plaine dabusion 

Fugitif fut par persuasion 

De lennemy lignominieux dyable 

'Sathan esprit dampne abhominable 

Car pour son maistre auoir le désira 

Arabiens a sa loy attyra 

Disant auoir puissance très parfaicte 

Et quil estoit sainct iuste et vray prophète 

Transmis de Dieu. Sergius deuisa 

Àuecques luy qui sa loy composa 

Ou toute erreur et infamye habonde 

Machomet fut vng deceueur du monde 
Prophète faulx de Satham messaigier 
Et président de antecrist mensongier 
Fier et peruers hereticque en couraige 
De maufuaistie final monstrant sa raige 
Comme enchanteur et prince des larrons 
Qui en discord mist princes et barons 
Par le moyen de son maistre Satham 

Fut vng second peruers Iheroboam 
Qui la pluspart ousta de sa franchise 
La grant maison de Dauid cest leglise 
Ce Machomet print plaisirs et delictz 
Àymer les gens de vertus abolis 
Leur commandant de viure en conuoitise 
Guerre debatz exécrable faintise 

Larcins cabatz fraudez charnalite 
Ayant amour paix et honnestete 
À saincte foy ayant controuersie 
Sans tesmoignaige aulcun de prophesie 
Et en sa fby ont tenùz sotz mortelz 
Signes ne a faictz sainctz supernaturelz 
Mais pour enseigne doctrines folles fables 
En promettant aux gens irraisonnables 
Lords ignorans de viure en volupté 
À leur plaisir faisant leur volunte 
Liberaulx francs et laisser labouraige 
Qui tire a soy commun peuple peu saige 
Parquoy le Dieu qui tout scait et entent 
Nous a montre que son ire dessend 
Sur Machomet et sur ces machomistes 
Non voullans croire aux sainctz euangelistes 
Ne aux vrays docteurs et saiges zélateurs 
Des sainctz esperitz certains expositeurs 
Qui par grâce ont saine pensée ague 
Et si ne veult que sa loy on argue 
Car il fist sa constitucion 
Sans argumens ne disputation 
Disans que par puissance et faictz darmes 
Pour soustenir ses assaulx et alarmes 
Que hardy vaillant bellicateur 
Transmis de Dieu du peuple protecteur 
Et non venu pour monstre sa doctrine 
Spirituelle et saincte médecine 
Mais auoir gens par cens et millions 
Pour donner ce que affiert a lyons 

Et aux larrons et tirans plains de faiges 
Et non a geny qui' ont deuotz couraiges 
Spirituelz et pôrteuts de la loy 
Car par constrairtcte on ne peûlt auoir foy' 

Ainsy voit dn que Machomet fbllatré 
Et non saichant voulut la ltty abatte 
De Iesuchrist et nulle reputéi* 

Apres faillut saigémënt disputer 
Contre vng mauldict hereticque larron 
Qui se appelloit Monechelitarum 
Disant que crist nostre seigneur et maistre 
Gomme il voulloit le donner a congnoistre 
A vng chascun pour resolution 
Ne auoir en soy que vne opperation 
Et mesmement riens que vne voulente 
Mais luy estant de lennemy tempte 
En soustenant ses dictz et vitupères 
Par quatre vingtz et dix ileuf sainctz pères 
Fut mis au renc des hommes non saichans 

Philippe fut au nombre des meschahs 
Imperateurs qui heretic<Jues furent 
Durant son tempfc les catholiques eurent 
Beaucoup de peine et excessifs trauaulx 
Car il vouloit comme hereticque faulx 
Que on ostast ymages de leglise 
En les boutant pour en faire a sa guyse 
Comme en la foy des rigle dissolust 
Et a Grégoire aussi Léon voulust 
Expressément commander telz oùltrages 
Quil fist destruire ou brusler les ynlàges 

Sans en laisser en lesglise ou palays 

Grégoire dist sont les liures de lays 
Et simples gens nont la congnoissance 
Des sainctz esperitz résistant par puissance 
Contre Léon commandant lopposite 
Lors le pouoir de lempire introduicte 
En hérésie on abatit alors 
Par vrays crestiens qui firent leurs effortz 
A résister contre leurs hérésies 
Faisant cesser mauluaises fantasies 
Car a bout vint de son intention 
Contre hérésie et vénération 
De ymages est comme du passe faicte 
Par icelluy dhereticques la secte 
Fut en consille a Romme condampnee 
Auec Léon et excommuniée 
Et luy ostant rentes impériales 

Ledit Gringoire appella le roy Charles 
Pour acheuer sa louable entreprinse 
Par son moyen preserua saincte esglise 
A qui lempire auoit eu maintz discords 
Les Millannoys ont fait maulx griefe et tortz. 
Contre raison a lesglise rommaine 
En retenant ses biens et son domaine 
Eulx rebellans et desobeissans 
Durant lespace et temps de deux cens ans 

Mais Federic a tout bien adonne 
Qui de Lorraine estoit nacionne 
Fut pape esleu et par son bon renom 
Estienne dict neufiesme de ce nom 

Incontinent que eut papalle puissance 

Aux Millannoys fist faire obéissance 

À la rommaine esglise comme au chef 

De toutes les aultres et de rechef 

H. increpa ainsi que magnanime 

À lempereur Henry troyziesme crime 

Destre hereticque et telle soustenoit 

La cause fut car il diuinoit 

Lautre priuillege et franchise 

Que auoit la militante esglise 

Sans voulloir faire honneur a ses consors 

Vne hérésie et erreur fut alors 
Que Adriam pape en gloire temporelle 
Estoit régnant lheresie estoit telle 
Que Iesuchrist dirent filz adoptif 
De Dieu le pere et mys sur ce estrif 

Felice ayant la voulente mauldicte 
Felicienne a depuis este dicte 
Que les clers ont condampnee et de faict 
Soustindrent crist vray filz de Dieu parfaict 
Egal au pere en gloire et en puissance 

Du temps que Alebart voulu subiuguer France 
Soubz Boniface huytiesme grefuement 
Furent templiers destruictz soubdainement 
Dont les plus grans tous esmerueillez furent 
Que telz seigneurs si soudaine mort eurent 
Et que leur maistre en leur ordre a Paris 
Fut lors brusle eulx aussi tous péris 
La cause fut pource quilz confessèrent 
Que sur la croix tressaincte tous -crachèrent 

Le desprisant ÇQB»me ep erreur çqnfis 
Obprobre ayans du benoist çrnçifi^ 

La Nouarie hérésie esleuee 
Par Dulcius son prince fut trouuee 
Nyant que crist notre saluation 
Fut Dieu et homme après lasumption 
Mais il ne sceut tenir si grande audace 
Que on ne congneust sa folie et fallace 
Sa femme aussi Marguerite y estoit 
Qui telle erreur a tous magnifestoit 
En soustenant ses erreurs et maléfices 
Leurs aliez adherens et complices 
Auecques eulx çn grant nombre nombrez 
Furent tous vife trenchez et desmembrez 
Et puis bruslez sans que nul en eschappe 

Lors regnoit Iehan vingt deuxiesme pape 
A Lyon fut vng fort riche bourgeoys 
Que par- son nom on appelloit Vauldoys 
Voulloit laisser biens mondains et praticque 
Pour pourete mener euangelicque 
Les poures gens eurent de luy appuy 
Vng tresgrant nombre auoit auecques luy 
Escripre fist aulcuns liures de Bible 
Vulgairement en faisant le possible 
De les vouloir au contraire exposer 
Comme est requis prudenament les gloser 
Car en ce cas ftit imbecille et nice 
Soy pourforcant a vsurper loffice 
Des apostres sainctz princes et vérité 
Escripre fist plusieurs auctoritez 



Digitized by 



21 

Des sainctz docteurs, qui ne sqanoit. entendre 

Et les vouloit publiquement apprendre 

À vng chascun et prescher en publicque 

En deceuant simple peuple l^yque 

Luy ses consors en çrrem* infectez 

Par saiges clercz furent admonnestez 

Laisser lçrreur ausquelz ijz contredirent 

A leur pouoir : car ilz lejir.respondirent 

Que on deuoit mieulx obeyr et seruyr 

À vng seul Dieu que aux hommes se asseruir 

En mespri$ant de toute leur puissance 

Prelatz et clercz comme plains dignorgnce 

En eulx disans et nqmmans plusieurs fois 

La tierce rigle au pere sainct Fraflcpys 

Et soustenans disans leurs patenosfres 

Que Iesuchrist mesmemçnt ses apostres 

Qui ont vescu endure chault et froit 

Ne eurent rien propre en commun ne en aidc^ji droit 

Du sainct esperit le droit leur attribue 

Et mainte erreur par prelatz çt clercz yjçue 

Parquoy chassez ilz furent du pays 

Et des prelatz et du cierge h^ys 

Puis au conseil hereticques dietz furent 

Ars et bruslez dont plusieurs J>ytie çurent 

En leur voyant epdurer si, fort 

Vng Symon fut vray, conte de Mo^tfbrt 
Qui triumpha contre les herectiçques 
Auec prelatz et deuotz catholicques 
Si fermement soustint la foy Iesus ' 
Quil desconfist cent miUe bombes et^h^ 

Et si nauoit auecques luy que huyt mille 
Disant lerreur de hereticques utille 

De tous crestiens ce fut enuiron lan 
Que fut tenu le consille a Latran 
Ou mille troys cens quinze prelatz furent 
Qui les haulx faitz de Iesuchrist congneurent 
Ausquelz par droit tous nous humilion 
Pour lheresie aux poures de Lyon 
Plusieurs Picquars soubz vmbre de bien faire 
Firent des maulx on congnust leur affaire 
Dedans Paris pour leur erreur et mal 
Furent bruslez aussi le gênerai 
Des myneurs fut auecques ses complices 
Dict hereticque et expert en malice 

Vng liseur fut excellent par renom 
Fort estime qui de Parule auoit nom 
Ayant en soy sy folle resuerie 
Qui soustenoit que la Vierge Marie 
Ne auoit este en ce monde mortel 
Conceue sans pèche originel 
Mais en preschant telz motz a haulte alaine 
Il tresbucha dune mort très villaine 
Comme de Dieu et sa mere mauldit 
Maistre Henry de Hassia le dit 

Et que plusieurs des clercs qui escriuoient * 
De la matière espouentez estoient 
Narrant qui nest si saige ne discret 
Qui soit capable enquérir du secret 
Du créateur de toutes créatures 
Precongnoissant toutes futures 
# 

Vne peruerse hérésie se esleua 
Que Iehan Vuyclef hereticque trouua 
En Angleterre et Iehan Hus dedans Boesme 
Qui par long temps fist vne peine extresme 
À saincte esglise et ses deuotz enfans 
Et fut régnante enuiron quarante ans 
Cestuy Iehan Hus auoit pour compaignie 
Auecques luy Iherosme de Pragnie 
Qui comme caulx subtilz malicieux 
Leur hérésie ont seme en maintz lieux 
Et demonstre férocité lupine 
Rempliz derreurs et de fraulde vulpine 
Cherchant au monde auoir leur alibis 
Dessoubz labit daygneaux ou de brebis 
Eulx pretendans pour leur papellardise 
De subuertir lestât de saincte esglise 

Mais a Constance vng concilie se fist 
Mille quatre cens et seize au grant prouffit 
De saincte esglise estant fort abolie 
Par telle erreur et foy quasi faillie 
Auquel concilie a este fort reprins 
Ledit Iean Hus et Iherosme et puis prins 
Aprehendez et bruslez par iustice 

Tantost après vint vng homme plain de vice 
Faulx hereticque et de la foy larron 
Quon appelloit lors Adamitarum 
En Boesme estoit son hérésie empraincte 
Mais on la vit incontinent estaincte 
Car villains cas furent en eulx congnus 
Parmy les champs et les villes tous nudz 

Pour leur plaisir ét vonlente aliment 
Publicquement et là luxurioient 
Mais Sigismond puissant imperateur 
De leurs erreurs fut hàstif ëo^rëctëur 
Boesme gasta et fut habandonneé 
A feu et sang et la croisëé donnée 
Encontre tous herëctiqûes peruèrs 
Ou boesmyens eurent a&aulx diuers 

Or fault noter que hereticques sur terre 
Se sont esmeuz durant que regnoit guerre 
Et font encore tu le voys de présent 
Dont peuple nest de pourete exempt 
Mais vit en dueil en trauail et en peine 
Soubz faulx discord et bataille inhumaine 
Et cela vient ainsi comme ientendz 
Par fier orgueil car il y a trois temps 
Fort différent que les humains poursuyuent 
Lesquelz tousiours lung après lautre suyuent 
Que declairer ie veulx par bons tiioyens 
Le premier est a habondance de biens 
Car ceulx qui sont habondans en richesse 
Veullent monstrer leur puissance et prouesse 
Et lors se esmeut vng mërueilleux discord 
Lung contre lautre a qid sera plus fort 
Lung ne perihect a lautre faire place 
Iusques a ce que la guerre se face 
Et peu a peu en maisons et hostelz 
Villes et champs biens sont rauiz oustez 
De toutes partis par tailles et pillaiges 
Excès larcins et mërueilleux oultraigës 

Ainsi tek gens mutiliez et greucz 
On ne voit plus en orgueil esleuez 
Humiliez sont par guerre mortelle 
Qui dessus eulx et sur leur bien martelle 
Cest le premier des troys temps. Le second 
Est quant humains tresgrande deffaulte ont 
De biens mondains voyans leur indigence 
Et pourete ilz prennent pacience 
Et sont prudens pour la crudelite 
De la famine et la mortalité 
Ou de guerre en craignant de commectre 
Aucuns péchez. Lors se veullent submectre 
A la raison viuans tempereement 
En labourant actuellement 
Et non ainsi comme ilz le pensent faire 
Pour suruenir a leur petit affaire 
Car par les champs et manoirs sont paoureux 
De remonstrer aucuns aduantureux 
Quant le tiers temps tempère de rechef 
Vient aux humains après leur grief meschef 
Cueurs gros enflez commencèrent a rendre 
Délibérez du discord entreprendre 
Comme deuant et se peult bien vanter 
Richesse auoir puissance danfanter 
Inimitié qui garde ne a quel faille 
Dung peruers fruict enfanter cest bataille 
Et puis bataille a tousiours enfante 
Nécessite malheur et pourete 
Ainsy tu veoys que au misérable monde 
Apres richesses et biens guerre y habonde 

Et pourete par la guerre a son cours 
Parquoy conuient auoir vers Dieu recours 
Considérant guerre et choses hérites 
Venir au monde et noz démérites 

Au temps présent veons Martin Luther 
Contre lesglise et la fby christ luter 
Colecteur est dheresies passées 
Que saiges clercz ont du passe cassées 
Et en a foict volumes plus que assez 
Pour plaisir par maintz lieux dispersez 
A son discorder les esglises unies 
Et de priuer sainctes cerimonies 
Pareillement les doctrines et dietz 
Des bieneurez estans en paradis 
Irreuerant a louer les loix saines 
Que nous disons diurnes et humaines 
A la iacture et la destruction 
De tous prelatz et diminution 
De la noblesse y mettant contredit 
Car ce quil a allègue presche et dit 
Est declaire en concilies publicques 
De nul effect et ses dietz erronicques 
Et ses consors de grâce de Dieu priuez 
Par trop cuyder plusieurs sont sotz trouuez 

Ainsi Luther auecques ses complices 
Expers et durtz en subtilles malices 
Le populaire ont si fort saborne 
Que en leur erreur sest tire et tourne 
En mariant prestres curez chanoynes 
Abbez prieurs mendiens et les moynes 

Àucc nonnains rompans religion 

Et infecte quasi la région 

De Germanie en leur faulse hérésie 

Que a corriger nest vne chose aisie 

Car nonobstant que clercz ont fait escripre 

De lhumble Vierge et mere a Iesuchrist 

Hz ont presche comme plains de cautelle 

Qui nest requis de supplier ycelle 

Et que enuers Dieu nulle puissance ne a 

Faisant cesser le Salue Regina 

Cest le salut que luy font gens honnestes 

Pareillement ses veilles et ses festes 

Qui est contraire aux anciens docteurs 

Et sainctz de Dieu certains prédicateurs 

Qui de la Vierge ont tousiours faict mémoire 

Sont ilz plus clercs que ne fut sainct Grégoire 

Ou sainct Iherosme Ambroise et Augustin 

Qui lont loue en vulgaire et latin 

Et sainct Bernard qui fut tant débonnaire 

Ignasce aussi son prudent secrétaire 

A qui le cueur de son corps on tira 

La fut trouue Iesus et Maria 

Dedans emprainct en très belle escripture 

De lettre dor en faisant la couppure 

Dicelluy cueur dè platz et de trauers 

Et ses gourmans luthériens peruers 

En disent mal comme pillars incestes 

Ce que ne font patriarches prophètes 

Sibilles roys qui ont diuinement 

Prophétise que virginallement 

Naistroit le Christ dune Vierge pucelle 

Octouien aux sainctz cieulx la veit telle 
Tenant son filz en vng luysant soleil 
Qui ladora comme le nompareil 
En se rendant dcssoubz sa main seruille 
Mais que en a dict le poète Virgille 
Lequel estoit payen et Symeon 
Qui repute fut tressainct iuste et bon 
Scait on pas bien que Iesus choses grosses 
Pour sa mere a faictes en vnes nopces 
De Galilée ou fut Architriclin 
A sa prière elle mua leau en vin 
Il se voulut a icelle apparoistre 
Apres sa mort et aussi luy transmettre 
Le sainct esperit et son corps glorieux 
Il fist monter lassus es diuins cieulx 
Ou impascible est en gloire assouuie 

Ce vueille ou non luthérienne enuye 
Qui en karesme a permis chair menger 
Et soustenu quil ny a nul danger 
Vie mener bestialle et gourmande 
Aux quatre temps mengeant chair et viande 
Et sans ieusner vendredis samedis 
Veilles de sainctz luthériens telz dicta 
Veullent prescher qui sont plain de faintise 
Lubricité erreur et gourmandise 
Voullans greuer la trescrestienne loy 

Car les prelatz augmentateurs de foy 
Pour preseruer de mal le corps et lame 
Cheoir ou tumber en linfernalle flamme 

Du feu denfer ont voulu ordonner 
Faire abstinence et aulcun temps ieusner 
Car trop menger maladie au corps liure 
Et abstinence a deite faict viure 
Les hommes sainctz desperit en chascun lieu 
Et qui mieulx yault auoir grâce de Dieu 
Et gourmandise est cause de luxure 
Qui aux humains en fin est aspre et seure 

Ainsi Luther ses consors et vassaulx 
Viuent ainsi que en vng toict les pourceaulx 
Blasmant lesglise et prestres vénérables 
En espérant bons faire a eulx semblables 
Hayans raison prudence et vérité 
Voullans commun viure en auctorite 
En desprisant prudens docteurs et saiges 
Qui desglise ont soustenu les vsaiges 
Et ont este en vertus si parfaictz 
Moyennant christ que miracles ont faitz 

Et luthériens ne font pour abréger 
Miracles fors de yurongner et menger 
Hayans honneur paix amytie concorde 
Prenans plaisir prescher vne vie orde 
Car la plus part de leurs entendemens 
Est de priser sainctz deuotz sacremens 
Et les bailler a vng chascun sans faire 
Confession deuote et salutaire 
Sans en auoir crainte doubte ou merreur 

Ainsi concluz que la nouuelle erreur 
Qui ce met sus pour gaster les prouinces 
Pareillement discension des princes 

Comme de Turcs infidelles payens 
Qui font assaulx et la guerre aux chrestiens 
Et mesmement barbares et gens darmes 
Les boutefeux en leurs malices fermes 
Grandes caues peu de bledz et de vins 
Adiouster foy a sorciers a deuins 
Et croire trop en grande seigneurie 
Ieune conseil et aymer flaterie 
Parquoy les maulx que ay deuant recitez 
Lesquelz veons en villes champs citez 
Cloistres esglises manoirs forteresses 
Et abolir biens mondains et richesses 
Nos grands péchez en sont la cause aussi 
Remédier est requis sur cecy 
Et mettre ius cest erreur qui procède 
Du faulx Luther car du passe succède 
Comme est dessus rédige par escript 
Des precusseurs enfens de lantechrist 
Qui leurs subiectz mainent a fin damnable 
Laissant chascun soit riche ou misérable 
À son plaisir viure comme il entend 
De mon escript te plaise estre contend 
Mettant ce dict et prouerbe en mémoire 
Garder la foy cest chose méritoire. 

LACTEVR. 

Gardons nous bien de corrumpre la loy 
Recongnoissons nostre Dieu qui la faicte 
Impossible est de luy plaire sans foy 
Nourrist nous peult cest le christ et vray roy 
Grant tout puissant véritable prophète 
Ostons erreur car ce nest que decepte 
Remémorant qui nen vient nul prouffit 
En disant foy pour nous sauluer suffît. 

Cy finist le Blazon des Hereticques. 

Pierre Gringore , ou Gringoire , dit Vàttdemont , qui prit aussi 
le surnom de Mère Sotte, est l'un des poètes les plus féconds du 
xva* siècle. Il paraît qu'il naquit en Lorraine , et qu'il vint a Paris vers 
i5io. Il vivait encore en i544 > ro*** pu ignore le lieu et l'époque de 
sa mort. Tous ses ouvrages sont rares et recherches. Il était assez bon 
poète pour son temps , et son style , dit l'abbé Goujet , a plus de netteté 
que la plupart de ses contemporains qui se mêlaient d'écrire en vers. 
U était connu de Louis xn par l'ordre duquel il avoit composé sa pièce 
intitulée Le jeu du Prince des Sots et Mère Sotte, joué aux halles 
de Paris le mardi gras de l'an 1S1 1 . Il y joua le rôle de Mère Sotte. 
[Y. les Antiquités de Paris, par Sauvai, tome S). C'était durant le 
cours des différons de Louis xn avec le pape Jules n et la république 
de Venise. Debure , en sa Bibliographie , cite 18 ouvrage» de Gringore. 
M. Brunet, en son Manuel, t. a, p. ia3-irô, donne les titres de 
20 ouvrages , ajoutant que Duverdier lui attribue encore entr'autres 
le Blazon des Hérétiques. L'abbé Goujet , t. xi, p. 111-1^1 de sa 
Bibliothèque franc. , parle du Blazon , mais en disant que c'est sur 
l'indication de Duverdier. Niceron , t. 34 de ses Mém. , n'annonce 
que 16 des poèmes de Gringore , au nombre desquels il met le Blazon, 
mais sur la foi de Duverdier. Lacroix du Maine ne parle pas du Blazon. 
M. Weiss , dans son excellent article de Gringore , au tome 18 de la 
Biographie univ. , porte à 26 le nombre des ouvrages dont il donne 
la liste et cite le Blazon. Aucun de ces auteurs n'a vu le Blazon. 
M. Méon nous paraît être le seul qui en ait eu connaissance , mais 
elle était très -imparfaite, et cependant elle lui a suffi pour en con- 
stater l'existence et en donner une légère idée. Il voulait le réimpri- 
mer dans ses Blazons, poésies anciennes, Paris, 1809, in-8. Voici 
comme il s'exprime : « Blazon des Hérétiques. — Pierre Grin~ 
« gore. — Il y a au frontispice une figure très-satyrique qui couvre 
a toute la page, de format in~4 , et au bas De parla Court. Au dos 
« du frontispice est un privilège. . . . — Le fragment de cette pièce 
« qui manque dans toutes les bibliothèques de la capitale, est de 
« huit feuillets , et m'a été communiqué par M. Chardin. C'est une 
« histoire abrégée des principaux hérésiarques , jusqu'aux monothé- 
« listes , vers le vu 4 siècle ». On doit donc regarder ce Blazon comme 
une des pièces les plus rares. Méon nous atteste qu'elle n'existait dans' 
aucune des bibliothèques de la capitale, et il nous ajoute qu'il n'en a 
connu que ce fragment qui lui fut communiqué par M. Chardin , très- 
savant libraire et grand connaisseur , qui certes devait attacher beau- 
coup d'importance a ce fragment , puisqu'il l'avait conservé. 
Nous nous estimons très-heureux d'avoir recouvré cette pièce raris- 

sime , que nous nous empressons de publier sur un exemplaire parfai- 
tement conservé qui est peut-être le seul existant en France, Il est 
composé de 14 feuillets donnant 28 pages, signature** a, b, c, d, 
imprimés en caractères gothiques, ayant 7 pouces de hauteur et 5 pouces 
de largeur, non rogné , parfaitement conservé. Le frontispice est com - 
posé de la figure très-satyrique que nous reproduisons, portant au 
haut ces mots : Blazon des Hérétiques, et ceux-ci au bas : De par 
la Court. Le privilège daté du 21 décembre i5a4» e *t imprimé au verso 
de ce frontispice. Le recto du second feuillet contient la Description 
figure ou effigie de Ihcreticque en ai vers. Ensuite Epistre a 
Anthoine duc de Calabre, etc. , laquelle commence le texte du poème. 
Quant au frontispice , il est l'ouvrage d'un graveur ancien dont la 
marque ou le monogramme est un G surmonté d'une croix à double 
traverse dans le milieu duquel se trouve une S. Il est placé au bas de 
l'estampe , entre les deux pieds de la figure. La même marque se voit 
aussi sur la i3 - gravure, fol. 66, des Heures de Notre-Dame, par 
Gringoire, imprimées en 1527. — Christ, en son Dict. des Mono- 
grammes , pl. IV, présente la même marque , et p. 356 , même n°, 
il l'attribue, d'après l'Abécédaire des Peintres, à Jean Schorel, ajou- 
tant que l'on trouve entr'autres la même marque sur les Douze Travaux 
d'Hercule , estampe* signalée* aussi par Florent le Comte , qui n'a pu 
en découvrir Fauteur. 

La réimpression que nous donnons a été tirée à 66 exemplaires , • 
savoir : 5a exemplaires sur papier vergé, 6 exemplaires sur papier vélin 
et 6 sur papier de couleur. 

H. 



Achevé d'imprimer le 24 décembre i83a , par Gàrnier fils, 
imprimeur demeurant à Chartres. 

